OpenLLM-France/wikimedia huggingface dataset:
# Atol Lae

Lae (en marshallès: Lae) és un atol de l'oceà Pacífic i forma un districte legislatiu de la cadena de Ralik de les Illes Marshall. Comprèn 17 illes i illots, té una superfície terrestre de tan sols 1,5 km² i envolta una llacuna amb una superfície de 17,7 km². Es troba uns 47 quilòmetres a l'est de l'atol Ujae. La seva població era de 347 habitants el 2011.

## Història

L'atol va ser reclamat per l'Imperi Alemany, juntament amb la resta de les Illes Marshall, el 1884. Després de la Primera Guerra Mundial va quedar sota el domini de l'Imperi Japonès. Després de la Segona Guerra Mundial va quedar sota el control dels Estats Units. Forma part de les Illes Marshall des de la seva independència, el 1986.

## Referències

* ↑ «Marshall Islands - Lae», 23-12-2010. Arxivat de l'original el 2010-12-23. [Consulta: 10 novembre 2020].
* ↑ Spennemann, Dirk. «The Marshall Islands - Map of the Marshall Islands» (en anglès), 09-10-2005. [Consulta: 10 novembre 2020].
# Atà-Al·lah (nom)

Atà-Al·lah és un nom masculí teòfor àrab (àrab: عطاء الله, ʿAṭāʾ Allāh) que literalment significa ‘regal de Déu’, ‘present de Déu’, ‘do de Déu’. Si bé Atà-Al·lah és la transcripció normativa en català del nom en àrab clàssic, també se'l pot trobar transcrit com a Ata'ullah, Attaullah, Ataollah o Attallah Aquest nom també el duen musulmans no arabòfons que l'han adaptat a les característiques fòniques i gràfiques de la seva llengua.
Vegeu aquí personatges i llocs que duen aquest nom.
Vegeu també Atà i Atiyya.

## Notes

* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «عطو». ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. «عطا» (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Attack on the Iron Coast

Attack on the Iron Coast és una pel·lícula estatunidenca de Paul Wendkos estrenada el 1968.

## Argument

Durant l'ocupació alemanya de França els vaixells nazis atracaven en un lloc conegut com la Costa d'Acer. El major Wilson és el líder d'una arriscada missió l'objectiu de la qual serà destruir la base naval alemanya mitjançant una incursió secreta. Amb un vaixell carregat d'explosius haurà d'impactar contra les defenses de l'esmentada base naval.

## Repartiment

* Lloyd Bridges: Major Jamie Wilson
* Andrew Keir: Capità Owen Franklin
* Sue Lloyd: Sue Wilson
* Mark Eden: Tinent Donald Kimberly
* Maurice Denham: Almirall Sir Frederick Grafton

## Rebuda

* Attack on the Iron Coast, en excel·lent color, amb Lloyd Bridges al capdavant d'un elenc anglès, és un d'aquests films d'homes molt mascles, drama de missió de guerra que va passar de moda poc després de la Segona Guerra Mundial.

## Referències

* ↑ THOMPSON. Attack on the Iron Coast (en anglès), 6 de juny de 1968.

## Enllaços externs

* Attack on the Iron Coast a Rotten Tomatoes (anglès)
* Attack on the Iron Coast a dospunto cero (castellà)
# Aristide Benoît Zogbo

Aristide Benoît Zogbo (Abidjan, 30 de desembre de 1981) és un exfutbolista ivorià de la dècada de 2000.
Fou internacional amb la selecció de futbol de Costa d'Ivori amb la qual participà en la Copa del Món de futbol de 2010.
Pel que fa a clubs, destacà a Maccabi Netanya.

## Referències

* ↑ «Fifa Profile». Arxivat de l'original el 2015-08-03. [Consulta: 22 agost 2019].
* ↑ NBC Olympics Profile
* ↑ Aristide Benoît Zogbo a National-Football-Teams.com (anglès)
# Auburn (Maine)

Auburn és una ciutat i seu del Comtat d'Androscoggin a l'estat de Maine (EUA).

## Demografia

Segons el cens del 2000 Auburn tenia 23.690 habitants. Segons el cens del 2000, tenia 23.203 habitants, 9.764 habitatges, i 5.907 famílies. La densitat de població era de 149,9 habitants per km².
Dels 9.764 habitatges en un 29,4% hi vivien nens de menys de 18 anys, en un 44,9% hi vivien parelles casades, en un 11,6% dones solteres, i en un 39,5% no eren unitats familiars. En el 32% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,88.
Per edats la població es repartia de la següent manera: un 23,2% tenia menys de 18 anys, un 8,1% entre 18 i 24, un 29,3% entre 25 i 44, un 22,2% de 45 a 60 i un 17,1% 65 anys o més.
L'edat mediana era de 38 anys. Per cada 100 dones de 18 o més anys hi havia 86,9 homes.
La renda mediana per habitatge era de 35.652$ i la renda mediana per família de 44.012$. Els homes tenien una renda mediana de 32.088$ mentre que les dones 22.349$. La renda per capita de la població era de 19.942$. Entorn del 9% de les famílies i el 12% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Auburn». American Fact Finder. Oficina del Cens dels Estats Units, 12-01-2010. Arxivat de l'original el 14 de febrer 2020. [Consulta: 7 agost 2010].
* ↑ «Geographic Comparison Table- Auburn». American Fact Finder. Oficina del Cens dels Estats Units, 12-01-2010.
# Auburn (Pennsilvània)

Auburn és una població dels Estats Units a l'estat de Pennsilvània. Segons el cens del 2000 tenia 839 habitants.

## Demografia

Segons el cens del 2000, Auburn tenia 839 habitants, 325 habitatges, i 242 famílies. La densitat de població era de 195,1 habitants per quilòmetre quadrat.
Dels 325 habitatges en un 33,5% hi vivien nens de menys de 18 anys, en un 57,2% hi vivien parelles casades, en un 11,7% dones solteres, i en un 25,5% no eren unitats familiars. En el 22,5% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,02.
Per edats la població es repartia de la següent manera: un 24,7% tenia menys de 18 anys, un 6,8% entre 18 i 24, un 32,1% entre 25 i 44, un 23,7% de 45 a 60 i un 12,8% 65 anys o més.
L'edat mediana era de 38 anys. Per cada 100 dones de 18 o més anys hi havia 92,1 homes.
La renda mediana per habitatge era de 36.905 $ i la renda mediana per família de 40.833 $. Els homes tenien una renda mediana de 33.021 $ mentre que les dones 20.707 $. La renda per capita de la població era de 15.705 $. Entorn del 8,3% de les famílies i el 7,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Auburn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Auburn». American Fact Finder. Oficina del Cens dels Estats Units, 12-01-2010.
# 422 aC

El 422 aC va ser un any anomenat així des de la implantació del calendari cristià medieval, quan el sistema Anno Domini va ser el mètode de numeració dels anys més comú a Europa. A la seva època era conegut amb altres noms, com el de 332 ab urbe condita o de la fundació de Roma.

## Esdeveniments

* Estrena de Les vespes, d'Aristòfanes, que va presentar al festival de les Lenees i va obtenir el segon premi.
* Aquell any es va acabar la treva entre Atenes i Esparta. A l'estiu Cleó va ser nomenat estrateg per lluitar contra Bràsides a la península Calcídica. Havia convençut el poble de la seva habilitat com a general, i va marxar contra ell amb un exèrcit. Va ocupar Torone i es va dirigir cap a Amfípolis, que l'espartà Bràsides volia protegir. Cleó, que no era un bon general, va avançar sense un pla precís i va arribar als murs de la ciutat, on en veure els espartans llestos per a una sortida, va començar una desastrosa retirada.
* Siracusa ocupa militarment la ciutat de Leontins, i instaura un govern oligàrquic.
* A Roma van ser elegits tribuns amb potestat consular: Luci Manli Capitolí, Quint Antoni Merenda i Luci Papiri Mugil·là.

## Necrològiques

* Bràsides, general espartà, que sense reforços, es va haver d'enfrontar a un fort exèrcit atenenc dirigit per Cleó d'Atenes. Els atenesos van ocupar Torone i Galepsos però Bràsidas va poder salvar Amfípolis rebutjant als atenencs que van patir una seriosa desfeta en la qual va morir Cleó, i Bràsidas va resultar greument ferit. Va morir poc després i el van enterrar a Amfípolis, dins de les muralles.
* Cleó d'Atenes, polític i estrateg.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Aristòfanes. «Introducció, per Manuel Balasch». A: Les vespes. Barcelona: Fundació Bernat Metge, 1972, p. 8.
* ↑ Tucídides. Història de la Guerra del Peloponnès, V, 2, 3, 6-10
* ↑ Tucídides. Història de la Guerra del Peloponnès, V, 4
* ↑ Titus Livi. Ab Urbe Condita, IV, 44
* ↑ Smith, William (ed.). «Brasidas». A Dictionary of Greek and Roman biography and mythology. [Consulta: 22 desembre 2023].
* ↑ Tucídides. Història de la Guerra del Peloponnès, V, 6-10
# Jetsur Mayapadar

Jetpur Mayapadar fou una de les branques en què estava dividit el principat de Jetpur al segle xx, abans de ser abolit el 9 d'agost de 1937 pel seu excessiu fraccionament. Estava governat per V. S. Desa Nag. La superfície era de 25 km² i la població de 641 habitants.

## Referències

* Imperial Gazetteer 1931
# Jette (Montana)

Jette (ktunaxa: kmanuq̓yuǂiʔit) és una concentració de població designada pel cens del Comtat de Lake (Montana) als Estats Units d'Amèrica. Segons el cens dels Estats Units del 2000 tenia 267 habitants.

## Demografia

Segons el cens del 2000, Jette tenia 267 habitants, 103 habitatges, i 84 famílies. La densitat de població era de 166,3 habitants per km².
Dels 103 habitatges en un 25,2% hi vivien nens de menys de 18 anys, en un 74,8% hi vivien parelles casades, en un 4,9% dones solteres, i en un 18,4% no eren unitats familiars. En el 13,6% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 2,85.
Per edats la població es repartia de la següent manera: un 23,6% tenia menys de 18 anys, un 3,4% entre 18 i 24, un 19,5% entre 25 i 44, un 28,1% de 45 a 60 i un 25,5% 65 anys o més.
L'edat mediana era de 46 anys. Per cada 100 dones de 18 o més anys hi havia 88,9 homes.
La renda mediana per habitatge era de 43.889 $ i la renda mediana per família de 61.250 $. Els homes tenien una renda mediana de 87.041 $ mentre que les dones 9.712 $. La renda per capita de la població era de 25.808 $. Cap de les famílies estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «FirstVoices: Nature / Environment - place names: words. Ktunaxa.». [Consulta: 7 juliol 2012].
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jette». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Jette». American Fact Finder. Oficina del Cens dels Estats Units, 12-01-2010.
# 976
## Esdeveniments

* Basili II esdevé emperador romà d'Orient.

## Naixements

* Ingilberga, darrera abadessa del monestir de Sant Joan de les abadesses.

## Necrològiques

* Joan I, emperador romà d'Orient
* Al-Hakam II, Califa de Còrdova

## Referències

* ↑ Julio Giménez, Teresa. Catalanes del IX al xix. Vic: Eumo, octubre de 2010, p. 26. ISBN 978-84-9766-383-0.
# 97 d'Aquari

97 d'Aquari (97 Aquarii) és una estrella a la constel·lació d'Aquari. La seva magnitud aparent és 5,19. Es tracta d'una estrella blanca de la seqüència principal; posseeix una magnitud absoluta de 0,89 i la seva velocitat radial negativa indica que l'estrella s'acosta al sistema solar. 94 d'Aquari A és un sistema d'estrelles format per dues components. La component principal A és una estrella de magnitud 5,2. La component B és de magnitud 6,9.

## Observació

Es tracta d'una estrella situada a l'hemisferi celeste austral, molt a prop de l'equador celeste; el que comporta que pugui ser observada des de totes les regions habitades de la Terra, exceptuant el cercle polar àrtic. A l'hemisferi sud sembla circumpolar només en les àrees més internes de l'Antàrtida, sent de magnitud 5,2 és visible a ull nu en les condicions adequades de foscor del cel. El millor període per a la seva observació és entre els mesos d'agost i desembre. El període de visibilitat és pràcticament el mateix en els dos hemisferis degut a la seva posició propera a l'equador celeste.

## Referències

* ↑ Afirmat a: Catalogue of two-dimensional spectral types for the HD stars, Vol.4. Indicat a la font segons: SIMBAD. Autor: Nancy Houk. Llengua del terme, de l'obra o del nom: anglès. Data de publicació: 1988.
* ↑ Claus Fabricius «The Tycho double star catalogue» (en anglès). Astronomy and Astrophysics, 1, 01-03-2002, pàg. 180–189. DOI: 10.1051/0004-6361:20011822.
* ↑ «Rotational velocities of A-type stars. IV. Evolution of rotational velocities» (en anglès). Astronomy and Astrophysics, 01-01-2012. DOI: 10.1051/0004-6361/201117691.
* 1 2 3 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* 1 2 Emily C. Martin «The AllWISE motion survey, part 2». The Astrophysical Journal Supplement Series, 2, 14-06-2016, pàg. 36–36. DOI: 10.3847/0067-0049/224/2/36.
* ↑ «Rotational velocities of A-type stars. III. Velocity distributions» (en anglès). Astronomy and Astrophysics, 2, 01-02-2007, pàg. 671–682. DOI: 10.1051/0004-6361:20065224.
* ↑ Ralf-Dieter Scholz «Astrophysical supplements to the ASCC-2.5: Ia. Radial velocities of ∼55000 stars and mean radial velocities of 516 Galactic open clusters and associations». Astronomische Nachrichten, 9, 01-11-2007, pàg. 889-896. DOI: 10.1002/ASNA.200710776.
* ↑ «* 97 Aqr -- Double or multiple star» (en anglès). SIMBAD (Centre de Dades astronòmiques d'Estrasburg). [Consulta: 9 gener 2021].
# Jean Noret

Jean Noret (La Chapelle Gautier, 18 de novembre de 1909 - París, 11 de novembre de 1990) va ser un ciclista francès que fou professional entre 1933 i 1939. Durant aquests anys aconseguí 3 victòries.

## Palmarès

* 1931
** 1r a la París-Chauny
* 1933
** 1r a la París-Laigle
* 1934
** 1r a la París-Caen
** 1r a la Bordeus-París

## Enllaços externs

* Palmarès de Jean Noret
# Jesús Gil Vilda

Jesús Gil Vida (Saragossa, 21 de maig de 1971) és un químic, escriptor i guionista de cinema aragonès establert a Barcelona.
Llicenciat en Ciències Químiques per la Universitat de Saragossa el 1995 i ha treballat com a cap de vendes a diverses empreses del sector químic. El 2009 va guanyar el Gaudí al millor guió juntament amb Xavi Puebla pel de la pel·lícula Benvingut a Farewell-Gutmann, i el premi al millor guió al Festival Internacional de Cinema de Mont-real de 2008. Aquest fet que el va encoratjar a escriure algunes novel·les on mostra el costat més tèrbol del món laboral. El 2012 va tornar a escriure amb Xavi Puebla el guió d' A puerta fría, amb que va guanyar el premi al millor guió al Festival de Cinema d'Espanya de Tolosa de Llenguadoc i el premi de la crítica al Festival de Màlaga. Habitualment col·labora a la revista Núvol i al Heraldo de Aragón

## Llibres

* Crisis de gran mal (El Aleph, 2011)
* A las afueras del mundo (Destino, 2015)

## Referències

* ↑ Jesús Gil Vilda: «Mi primera novela me quemaba en las manos», Heraldo de Aragón, 7 de febrer de 2011
* ↑ Jesús Gil Vilda a Planeta de Libros
* ↑ Festival de Mont-real 2008 a filmaffinity
* ↑ Jesús Gil Vilda: “El Guionista No Existe En España” Ocio Urbano de Saragossa
* ↑ Jesús Gil Vilda al web de la Junta d'Andalusia

## Enllaços externs

* Notícies sobre Jesús Gil Vilda a Núvol
# Ak Hisar (desambiguació)

«Ak Hisar» té aquests significats:
Ak Hisar vol dir "Castell Blanc" o "Fortalesa Blanca" i aquest nom el van portar o el porten diverses localitat dins l'antic Imperi Otomà:
* Akhisar, districte de la província de Manisa a Turquia
* Ak Hisar o Pamukova, ciutat de la província de Kocaeli, districte de Geyve, a Turquia.
* Ak Hisar, nom d'una antiga localitat de Bòsnia a l'oest de Sarajevo, que correspon al poble de Polniy Wakuf (Wakuf Inferior)
* Ak Hisar, a l'antic sandjak de Shködra a Albània. Vegeu Krujë
A les persones originàries d'aquestes ciutats se'ls anomena Ak-Hisari. Els més destacats, tots de la ciutat d'Ak Hisari a la província de Manisa, excepte el darrer que ho era de la localitat de Bòsnia, són:
* Ilyas ben Isa (Ibn Isa ben Madj al-Din) escriptor turc mort el 1559/1560
* Muhammad ben Bardr al-Din Muhyi l-Din al-Munshi (també al-Sarukhani, al-Rumi i al-Mufassir), escriptor turc mort el 1592
* Nasub, àlies Nawali, tutor del sulta Mehmet III que va escriure un llibre de conducte pel príncep, mort el 1594/1595
* Hasan, àlies Kafi, (1544-1616), escriptor i jurista turc
# Ajàïb

Ajàïb és una paraula àrab (àrab: عجائب, ʿajāʾib) que designa coses meravelloses, inicialment i de forma especial les meravelles del món antic. El terme també s'utilitza, en l'Alcorà, per tal d'indicar les meravelles de la Creació divina. En general, per ajàïb s'entenen tota mena de notícies sobre monuments extraordinaris, sobre meravelles de la naturalesa o sobre fenòmens meteorològics. Es considera que el concepte deriva de l'hel·lenisme i del pensament bíblic.

## Bibliografia

* Encyclopaedia of Islam, Brill Publishers, Leiden, s.v. «ʿAjāʾib».
# Aderus pallidicolor

Aderus pallidicolor és una espècie de coleòpter de la família Aderidae que habita a Sumatra (Indonèsia). Fou descrita científicament per Maurice Pic el 1900.

## Referències

* ↑ Hallan, Joel (6 de juny de 2010). «Synopsis of the described Coleoptera of the World Arxivat 2016-06-10 a Wayback Machine.». Biology Catalog de la Universidad de Texas A&M
# Jeremy Seal

Jeremy Seal (1962) és un escriptor britànic que va créixer a Devon i Somerset, fill d'un oficial naval. Va ensenyar anglès com a llengua estrangera a Turquia abans de treballar com a publicista i assistent editorial de Chatto & Windus. Després de 1989, se'n va anar de l'editorial a on treballava. Ara és un escriptor a temps complet. Actualment Jeremy Seal viu a Gloucestershire amb la seva dona i la seva filla.

## Llibres

* A Fez of the Heart: Travels around Turkey in Search of a Hat (1995). ISBN 0156003937
* The Snakebite Survivors' Club: Travels Among Serpents (1999). ISBN 0156013673
* The Wreck at Sharpnose Point: A Victorian Mystery (2002). ISBN 0330493256
* Das Wrack (2003). ISBN 3608933883
* Nicholas: The Epic Journey from Saint to Santa Claus (2005). ISBN 0136653316
* Meander: East to West Along a Turkish River (2012). ISBN 0099531798

## Referències

* ↑ E. Jane Dickson. The Books Interview: Jeremy Seal, Fangs for the memory Arxivat 2019-03-27 a Wayback Machine., The Independent, 13 de febrer de 1999.

## Enllaços externs

* Web personal (anglès)
# Alburnus doriae

Alburnus doriae és una espècie de peix cipriniforme de la família dels ciprínids que es troba a Àsia.

## Referències

* ↑ FishBase (anglès)

## Bibliografia

* Bogutskaya, N.G., F. Kucuk i E. Unlu, 2000. Alburnus baliki, a new species of cyprinid fish from the Manavgat River system, Turkey. Ichthyol. Explor. Freshwaters 11(1):55-64.
* De Filippi, F. 1865. Note di un viaggio in Persia nel 1862. Milano. Viaggio Persia: viii + 396.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Alburnus filippii

Alburnus filippii és una espècie de peix cipriniforme de la família dels ciprínids.

## Morfologia

Els mascles poden assolir els 16 cm de longitud total.

## Distribució geogràfica

Es troba al territori de l'antiga URSS.

## Referències

* 1 2 FishBase (anglès)
* ↑ Berg, L.S., 1964. Freshwater fishes of the U.S.S.R. and adjacent countries. volum 2, quarta edició. Israel Program for Scientific Translations Ltd, Jerusalem.

## Bibliografia

* Bogutskaya, N.G., 1997. Contribution to the knowledge of leuciscine fishes of Asia Minor. Part 2. An annotated check-list of leuciscine fishes (Leuciscinae, Cyprinidae) of Turkey with descriptions of a new species and two new subspecies. Mitt. Hamb. Zool. Mus. Inst. 94:161-186.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kessler, K. T. 1877. The Aralo-Caspian Expedition. IV. Fishes of the Aralo-Caspio-Pontine ichthyological region. St. Petersburg. Aralo-Caspian Exped.: i-xxvii + 1-360.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Accident de Thule

L'accident de Thule fou l'estavellament d'un Boeing B-52 Stratofortress de les Força Aèria dels Estats Units d'Amèrica a la base aèria de Thule a Groenlàndia el 21 de gener de 1968.

## L'accident

L'avió transportava a quatre bombes d'hidrogen durant una missió d'alerta per la Badia de Baffin a l'Operació Chrome Dome quan el foc a la cabina de pilotatge va obligar a la tripulació a abandonar l'aeronau abans que poguessen fer un aterratge d'emergència.
Sis tripulants n'eixiren sense risc, però un membre que no tenia seient projectable va morir mentre intentava escapar de l'aeronau. L'avió es va estavellar al gel prop de la base aèria de Thule, a la badia de Thule, a Groenlàndia, fent que la càrrega de ruptura d'armes nuclears, que duia produí una contaminació radioactiva. L'accident provocà la dispersió de fragments polvoritzats de plutoni i altres materials radioactius al llarg d'una franja de cent metres a banda i banda de la zona d'impacte de l'aeronau.
Els Estats Units i Dinamarca dugueren a terme una operació de recuperació i neteja. Les missions de l'Operació Chrome Dome es van suspendre immediatament després de l'incident, posant en relleu els errors de seguretat i missions de risc polític. Els procediments de seguretat van ser revisats i una sèrie d'explosius més estables desenvolupats.

## Bibliografia

* Christensen, Svend Aage (Danish Institute for International Studies - DIIS). The Marshal's Baton. There is no bomb, there was no bomb, they were not looking for a bomb. DIIS, 2009. ISBN 9788776053314 [Consulta: 31 octubre 2010]. Arxivat 2009-08-07 a Wayback Machine.
* [2009-06-01] Greenland during the Cold War. Danish and American security policy 1945–1968. Copenhagen: Danish Institute of International Affairs (DUPI), 1997-01-17. ISBN 8760169222.